Оракова Г.О.

Синоптикалық метеорология. 1-бөлім: оқу құралы /Г.О. Оракова, А.Н. Мунайтпасова. – Алматы: Қазақ университеті, 2021. – 166 б.

ISBN 978-601-04-5255-8

Оқу құралында синоптикалық талдаудың техникасы,

метеорологиялық ақпаратты синоптикалық талдау мен болжауға

ыңғайлы түрде ұсыну әдістері, синоптикалық карталарды өңдеу мен

талдау, синоптикалық масштабтағы метеорологиялық алқаптардың

негізгі сипаттамалары туралы сұрақтар қарастырылған. Оқу құралы

синоптикалық метеорология курсының толық теориялық мәліметтерін

қамтиды.

Оқу құралы Метеорология мамандығы бойынша білім алатын

жоғары оқу орындарының студенттеріне арналған.

АЛҒЫ СӨЗ

«Синоптикалық метеорология» курсы бойынша оқу құралы гидрометеорологиялық университеттердің метеоролог студенттеріне арналған оқу бағдарламасындағы «Синоптикалық метеорология» курсы бойынша дайындалды. Көптеген метеорологиялық зерттеулердің практикалық нәтижесі көбінесе (тікелей немесе жанама) ауа райы болжамын құрайды.

Синоптикалық метеорология ауа райының көптеген сипаттамаларын болжаудың заманауи жедел әдістерінің ғылыми негізі болып табылады. Оның негізгі міндеті – ауа райы жағдайларын қалыптастыратын атмосфералық процесстерді зерттеу және осы білімді ауа райының болжамын жасауда қолдану. Ауа райының өзгеруін, әдетте, метеорологиялық шамалардың әлемдік масштабтағы географиялық аймақтар бойынша таралуын зерттеу негізінде ғана болжауға болады, яғни, мұхиттар мен материктердің көлеміне сәйкес келеді. Оқу құралы синоптикалық метеорология курсының толық теориялық мәліметтерін қамтиды. Синоптикалық талдаудың техникасы, синоптикалық карталарды өңдеу мен талдау, синоптикалық масштабтағы метеорологиялық шамалардың негізгі сипаттамаларын қарастырады.

Гидрометеорологиялық жоғары оқу орындарының Метеоролог студенттеріне арналған.